作者：姜个翁
词牌/韵律：霓裳中序第一

paragraphs: 园林罢组织。
树树东风翠云滴。
草满旧家行迹。
时听得声声，晓莺如觅。
愁红半湿。
煞憔悴、墙根堪惜。
可念我、飘零如此，一地送岑寂。
龟石。
当年第一。
也似老、人间风日。
馀葩选甚颜色。
羞拈江南，断肠词笔。
留春浑未得。
翻些入、啼鹃夜泣。
清江晚，绿杨归思，隔岸数峰出。